**ROMÂNIA**

**JUDEŢUL SATU MARE**

**CONSILIUL JUDEŢEAN**

**PROIECT DE HOTĂRÂRE NR. \_\_\_\_\_\_\_\_/\_\_\_\_\_\_\_2024**

**privind înființarea Casei de tip familial “ Gabriela ”, cod serviciu social 8790 CR-C-I, în cadrul Complexului de case de tip familial** **“ Mihaela și Gabriela ”, din structura Direcției Generale de Asistență Socială și Protecția Copilului a județului Satu Mare**

Consiliul Judeţean Satu Mare,

Având în vedere Referatul de aprobare nr. \_\_\_\_\_\_/\_\_\_\_\_\_2024 al Preşedintelui Consiliului

Judeţean Satu Mare, anexat prezentului proiect de hotărâre;

Luând în considerare Nota de fundamentare a Direcției Generale de Asistență Socială și Protecția Copilului a județului Satu Mare nr.52415/27.05.2024, înaintată prin adresa nr.52419/27.05.2024 și înregistrată la Consiliul Județean Satu Mare sub nr.11751/27.05.2024,privind înființarea Casei de tip familial “ Gabriela ”, cod serviciu social 8790 CR-C-I, în cadrul Complexului de case de tip familial “ Mihaela și Gabriela ”, din structura Direcției Generale de Asistență Socială și Protecția Copilului a județului Satu Mare,

Ținând cont de prevederile:

- art.VI alin.(1) şi ale art.VII alin.(1) și alin.(2) din Legea nr.191/2022 pentru modificarea şi completarea Legii nr. 272/2004 privind protecţia şi promovarea drepturilor copilului;

- art. 123 alin. (1), (2), (3), (4) și alin.(9)precum și de celelalte prevederi ale Legii nr.272/2004 privind protecţia şi promovarea drepturilor copilului, republicată, cu modificările şi completările ulterioare;

- art.2 alin.(1) și art.3 alineatele (1) și (2) din Hotărârea Guvernului nr.867/2015 pentru aprobarea

Nomenclatorului serviciilor sociale şi a regulamentului cadru de organizarea şi funcţionare a

serviciilor sociale, cu modificările şi completările ulterioare;

- Anexei nr.1- *Standarde minime de calitate pentru serviciile sociale cu cazare, organizate ca centre rezidenţiale pentru copilul separat temporar sau definitiv de părinţii săi* - din Ordinul nr. 25/2019 privind aprobarea standardelor minime de calitate pentru serviciile sociale de tip rezidenţial destinate copiilor din sistemul de protecţie specială, cu modificările şi completările ulterioare;

- Anexei nr.1- *Standarde de cost pentru serviciile sociale destinate protecţiei şi promovării drepturilor copilului* **-** din H.G. nr. 426/2020 privind aprobarea standardelor de cost pentru serviciile sociale, cu modificările și completările ulterioare,

-- art.10 lit.a) pct.13 din Anexa nr.1 - *Regulamentul-cadru de organizare şi funcţionare al Direcţiei generale de asistenţă socială şi protecţia copilului*, aprobat prin H.G. nr.797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare,

- art.39 lit. b) din Legea asistenței sociale nr. 292/2011, cu modificările și completările ulterioare;

În contextul alinierii României la Recomandările de țară făcute de către Uniunea Europeană, arătăm că instituția de specialitate - Direcția Generală de Asistență Socială și Protecția Copilului a județului Satu Mare și-a propus continuarea reformei privind protecția copilului prin implementarea unui plan de dezinstituționalizare, reușita acestui proces fiind în strânsă legătură cu dezvoltarea și finanțarea serviciilor adresate copiilor separați de familiile lor;

În vederea atingerii obiectivelor specifice ale proiectului „*Închiderea Centrului de plasament al copilului ”Floare de colț” Halmeu* și dezvoltarea de alternative familiale de îngrijire”, cod SMIS 130557 în cadrul Programului Operaţional Regional 2014-2020, Axa prioritară 8 - Dezvoltarea infrastructurii de sănătate şi sociale, Obiectivul Specific 8.3 – Creşterea gradului de acoperire cu servicii sociale, P.O.R.2019/8/8.1/8.3/C, Grup vulnerabil: copii, cu transferul beneficiarilor și a personalului în noile servicii dezvoltate prin proiect, conform Cererii de finanțare,

În temeiul prevederilor art.173 alin. (2) literele b) și c) și alin. (5) lit. b) coroborate cu cele ale art.182 alin. (1) și ale art.196 alin.(1) lit.a) din Ordonanța de urgență a Guvernului nr.57/2019 privind Codul Administrativ, cu modificările și completările ulterioare,

**HOTĂRĂŞTE :**

**Art.1 (1)** Se aprobă înfiinţarea**Casei de tip familial “ Gabriela ”, cod serviciu social 8790 CR-C-I,** ca serviciu social, fără personalitate juridică, în cadrul **Complexului de case de tip familial** **“ Mihaela și Gabriela ”,** din structura Direcției Generale de Asistență Socială și Protecția Copilului a județului Satu Mare, cu o capacitate de 12 beneficiari.

**(2****)** **Casa de tip familial “ Gabriela ”,** cod serviciu social 8790 CR-C-I**,** îşi va desfăşura activitatea în imobilul situat în localitatea Tășnad, str. N. Bălcescu, nr.38, judeţul Satu Mare, aflat în administrarea furnizorului public de servicii sociale Direcţia Generală de Asistenţă Socială şi

Protecţia Copilului a județului Satu Mare, identificat în Cartea Funciară nr.102971 Tășnad, sub nr. cadastral/topografic 102971-C2.

**(3) Casa de tip familial “ Mihaela ”,** cod serviciu social 8790 CR-C-I, îşi desfăşoară activitatea în imobilul situat în Tășnad, str. Biro Lajos, nr.1, judeţul Satu Mare, aflat în administrarea furnizorului public de servicii sociale Direcţia Generală de Asistenţă Socială şi Protecţia Copilului a județului Satu Mare, identificat în Cartea Funciară nr. 102233 Tășnad, sub nr. cadastral/topografic C1 – 254/B/1/B.

**Art.2** Se aprobă **Statul de funcții** al **Complexului de case de tip familial “Mihaela și Gabriela”** din structura Direcției Generale de Asistență Socială și Protecția Copilului a județului, în cadrul căruia își desfășoară activitatea **Casa de tip familial** **“ Gabriela ”,**înființată potrivit prevederilor art.1 alin.(1) din prezenta hotărâre, precum și **Casa de tip familial** **“ Mihaela ”,** înființată potrivit Hotărârii Consiliului Județean Satu Mare nr.98/2005, cu modificările și completările ulterioare, prevăzut în ***Anexa nr.1*** care face parte integrantă din prezenta hotărâre.

**Art.3 (1)** Se aprobă Regulamentul de Organizare și Funcționare al  **Casei de tip familial**

**“ Mihaela ”,** cod serviciu social 8790 CR-C-I**,** prevăzut în ***Anexa nr.2.1,*** care face parte integrantă din prezenta hotărâre.

**(2)** Se aprobă Regulamentul de Organizare și Funcționare al **Casei de tip familial**

**“ Gabriela ”,** cod serviciu social 8790 CR-C-I, prevăzut în ***Anexa nr.2.2,*** care face parte integrantă din prezenta hotărâre.

**Art.4.** Cu ducerea la îndeplinire a prezentei se încredințează Direcția Generală de Asistență Socială și Protecția Copilului a județului Satu Mare.

**Art.5** Prezenta hotărâre se comunică cu Direcția Generală de Asistență Socială și Protecția Copilului a județului Satu Mare, cu Serviciul Resurse Umane, Salarizare și cu Compartimentul Autoritate Tutelară din cadrul aparatului de specialitate al Consiliului Județean Satu Mare.

Satu Mare, la \_\_\_\_\_\_\_\_\_ 2024

**INIŢIATOR: AVIZEAZĂ**

**PREŞEDINTE,** **SECRETAR GENERAL AL JUDEȚULUI,**

Pataki Csaba Crasnai Mihaela Elena-Ana

Red/tehn./GLA/5 ex.